ศุลกากรจุกเอฟทีเอจีนทำรายได้หด
เอฟทีเอไทย-จีน ป่วนภาษีศุลกากร สินค้า 703 รายการ ลดภาษีนำเข้าเหลือ 0%
3 ต.ค. 2560

เอฟทีเอไทย-จีน ป่วนภาษีศุลกากร สินค้า 703 รายการ ลดภาษีนำเข้าเหลือ 0%นายกุลิศ สมบัติศิริ อธิบดีกรมศุลกากร เปิดเผยว่า รัฐบาลได้สั่งการให้กรมติดตามผลกระทบจาก การขยายความตกลงการค้าเสรี (เอฟทีเอ) ไทย-จีน เพิ่มเติม ที่จะเริ่มขึ้นตั้งแต่วันที่ 1 ม.ค. 2561 ซึ่งมีผลให้มีสินค้าจากจีนอีก 703 รายการ เช่น รถยนต์ไฟฟ้า อุปกรณ์ส่วนควบและอุปกรณ์เสริมสำหรับรถยนต์ไฟฟ้าได้ลดอัตราภาษีเหลือ 0%ทั้งนี้ กรมศุลกากรจะมีการประชุมร่วมกับกรมเจรจาการค้าระหว่างประเทศ กรมการค้า ต่างประเทศ สำนักงานคณะกรรมการส่งเสริมการลงทุน สำนักงานมาตรฐานผลิตภัณฑ์อุตสาหกรรม สำนักงานเศรษฐกิจอุตสาหกรรม เพื่อหาผลสรุปจากผลกระทบจากรถยนต์ไฟฟ้าจะยังให้มีการเสียภาษีนำเข้าต่อไปได้หรือไม่ปัจจุบันการนำเข้ารถยนต์ไฟฟ้าในประเทศที่ไม่มีข้อตกลงการค้าเสรีจะเสียภาษีนำเข้า 80% โดยรถยนต์ไฟฟ้าจากประเทศญี่ปุ่นที่มีข้อตกลงการค้าเสรีเสียภาษีนำเข้า 40% และจะลดลงเหลือ 20% ในเวลาอันใกล้นี้นายกุลิศ กล่าวว่า การเปิด เอฟทีเอให้นำเข้าสินค้าจากจีนได้กลายเป็นปัจจัยส่งผลกระทบต่อแผนการจัดเก็บรายได้ของกรมศุลกากรในปี 2561 ที่ตั้งเป้าหมายไว้ 1.1 แสนล้านบาทด้วย อีกทั้งยังมีผลกระทบจากการใช้กฎหมายภาษีใหม่ในประเทศ ทั้ง พ.ร.บ.ภาษีสรรพสามิต ที่เริ่มใช้ไปเมื่อวันที่ 16 ก.ย. 2560 ซึ่งส่งผลให้ผู้นำเข้ามีการชะลอนำเข้าสินค้าเข้ามาไทย เพื่อรอดูความชัดเจนของฐานราคาที่ใช้คำนวณภาษี รวมถึงจะมี พ.ร.บ.ศุลกากรฉบับใหม่ที่เตรียมประกาศใช้ในวันที่ 13 พ.ย.นี้ด้วย